कोरोना लॉकडाऊन : नागपूर शहरात 15 मार्चपासून 6 दिवसांचा कडक लॉकडाऊन\nएप्रिल 2020मधलं नागपुरातलं लॉकडाऊनचं दृश्य

नागपूर शहराच्या पोलीस आयुक्तालयाच्या सीमेत कडक निर्बंधांसह हा लॉकडाऊन असेल.

नागपूर शहरातली कोरोना पॉझिटिव्ह रुग्णांची संख्या 10 मार्च रोजी 1700 पर्यंत पोहोचली. गेल्या तीन आठवड्यांपासून नागपूर शहरात शनिवार आणि रविवारी ऐच्छिक लॉकडाऊनही पाळण्यात येत आहे. 

पण या वीकेंड लॉकडाऊनला लोकांनी गांभीर्याने घेत नसल्याने कडक लॉकडाऊन लावण्याचा निर्णय घ्यावा लागल्याचं पालकमंत्री नितीन राऊत यांनी सांगितलं. 

काय काय बंद राहणार? 

काय काय सुरु राहणार? 

एका ठिकाणी 5 पेक्षा जास्त व्यक्तींनी एकत्र येऊ नये. (अत्यावश्यक सेवेशी संबंधित ठिकाणे/सेवा वगळून) अशी माहिती महापालिका आयुक्त राधाकृष्णन बी. यांनी दिला आहे.

या सहा दिवसांच्या लॉकडाऊन दरम्यान शहरातील अत्यावश्यक सेवा आणि वैद्यकीय सेवा पूर्णपणे सुरु राहतील. 

या लॉकडाऊन काळात पोलिस आयुक्तालयाच्या सीमेतील खासगी कार्यालये बंद राहतील, तर उद्योग सुरू राहतील. सरकारी कार्यालयांमध्ये 25 टक्के उपस्थितीतच कामकाज चालवलं जाईल.  

मार्च महिना असल्याने ज्या सरकारी कार्यालयामध्ये ऑडिट किंवा अकाऊंट्सच्या कामांसाठी आवश्यकता असणारी कार्यालयं सुरू ठेवली जातील. 

एप्रिल 2020मधलं नागपुरातलं लॉकडाऊनचं दृश्य

नागपूरमध्ये विभागीय आयुक्त कार्यालयात कोरोनो नियंत्रणासंदर्भात जिल्हा प्रशासन, आरोग्य विभाग, महानगर पालिका आणि पोलीस विभागाच्या बैठकीचं आयोजन करण्यात आलं होतं. 

यात पालकमंत्री नितीन राऊत यांनी शहरातील कोरोनाच्या परिस्थितीचा आढावा घेतला. या बैठकीनंतर बीबीसी मराठीशी बोलताना पालकमंत्री नितीन राऊत यांनी लॉकडाऊन बद्दल अधिक माहिती दिली. 

ते म्हणाले, "शहरात कोरोना पॉझिटिव्ह रुग्ण बाहेर फिरतांना आढळून आले आहेत. तसंच गृह विलगीकरणात असणाऱ्या नागरिकांकडून सुद्धा नियमांचा भंग होतो. नागपुरात कोव्हिड-19चा पहिला रुग्ण आढळून बरोबर एक वर्ष झाले आहे. पण नागरिकांनी मास्क, सॅनिटायझर आणि सोशल डिस्टंसिंगचे पालन केलं नसल्याने वर्षभरानंतर शहरातील कोरोना पॉझिटिव्ह रुग्णांची संख्या 1700च्या वर गेली आहे. 

त्यामुळे आता कडक लॉकडाऊन लावल्याशिवाय कोरोनाच्या संसर्गाची साखळी तोडली जाणार नाही. त्यामुळे 15 मार्च ते 21 मार्च दरम्यान नागपूर शहरातील पोलीस आयुक्तालयाच्या सीमेतील भागात कडक लॉकडाऊन असेल. शिवाय या दरम्यान कडक संचारबंदीही ठेवली जाईल."

पण  लॉकडाऊन करण्याचा निर्णय अत्यंत...\n\ntl;dr:
नागपूर शहरातली कोरोना पॉझिटिव्ह रुग्णांची संख्या वाढल्याने शहरात 15 ते 21 मार्च कडक लॉकडाऊन जाहीर करण्यात आलाय.